Avokadopeerboomblog: October 2013
'n Tipiese Vrydagaand by ons is tuisgemaakte pizza 'n goeie fliek 'n matras op die vloer en klomp komberse en kussings, warm en veilig.
Maar verlede Vrydag het ons kerk 'n "Survivor" aand gehou. Weens die koue was hierdie aand alreeds een keer uitgestel. Die hele idee was om 'n aand buite in die koue deur te bring om te beleef wat 700 mense elke aand in Bellville omgewing ervaar.
Ja, 700 mense.
Ek was verstom oor die hoe baie jong mense die koue kom trotseer het.
Na 'n inligting sessie deur MES is ons in kleiner groepe ingedeel en per voet is ons die strate van Bellville in.
By plastiek vure gestaan, om donker hoekies geloop, die uitgeworpenes gaan opsoek, 'n bietjie gesels, probeer bemoedig, hande gevat en gebid.
Terug by die kerk kon ons sop koop vir R2.
En toe ontmoet ek vir Ellen Pakkies...
Die knop in my keel en die brand agter my oë gaan keer dat ek nou met jou deel die impak wat háár storie op my gehad het.
Labels: Outreach, Where it all started...
Vandag, tien dinge wat ek vermy, en iets wat jy dalk nie van my geweet het nie...
Ek vermy glans vroue tydskrifte! Eintlik alle vroue tydskrifte. My redes hiervoor is genoeg vir 'n hele blog inskrywing op 'n ander dag...
Ek vermy gesprekke in 'n groep. Jy mag dalk nie geweet het nie, maar ek is doof in my linker oor en dit maak dit vir my geweldig moeilik om in 'n groep te funksioneer, veral as meer as een persoon op 'n slag praat.
Ek bly weg (of ek probeer altans wegbly) van boekwinkels af! Ek is mal oor boeke!
En op die onderwerp van boeke: Ek lees nie fiksie nie. Dit is vir my 'n mors van kosbare tyd.
Ek vermy die TV. Kannie so sit en niks doen nie.
Ek vermy 'n gejaag en 'n geskarrel. Kinders slaan bot toe as jy hulle aanjaag en opskud en maak om gou-gou te maak. Dan val die wiele sommer van die wa af!
Ek vermy 'n kafee pastei.
Ek probeer om nie te veel tyd hier voor die rekenaar te spandeer nie, maar ai ek hou tog so daarvan om te blog!
Facebook. Hmm, ek 'delete' gereeld my profiel!
Laaste maar nie die minste vermy ek om stiltetyd te vermy.
'n Aanhaling van John Bunyan:- "He who runs from God in the morning will scarcely find Him the rest of the day."